Lībagi vald

Lībagi vald (läti keeles Lībagu pagasts) on vald Lätis Talsi piirkonnas. Vald piirneb Talsi ja Stende linnaga ning Abava, Lauciena, Laidze, Ģibuļi, Strazde ja Virbi vallaga, mis jäävad kõik Talsi piirkonda.

Valla pindala on 144 km². 2016. aasta seisuga elas seal 2015 inimest. Valla keskus on Mundigciemsi küla, vallavanem on Lauma Jaunpujēna.

 Ajalugu 

Valla vana saksakeelne nimi on Lipsthusen. Aastal 1935 oli valla pindala 58,4 km². Aastal 1945 moodustati vallas Lībagi ja Aklaisciemsi külanõukogu. Aastal 1961 liideti Lībagi külanõukoguga osa Talsciemsi külanõukogust, aastal 1979 aga Stende linna maapiirkond. Aastal 1974 arvati osa külanõukogust Vandzene külanõukogu koosseisu. Aastal 1990 muudeti külanõukogu vallaks. 2009. aastast kuulub vald Talsi piirkonda.

 Kaitstavad objektid 

Kultuurimälestistest on riikliku kaitse all Kapurkalnsi muinaskalmed, hiiepaik Mežītese Puuslikumägi, hiiepaik Vanagkalns (Upurkalns), Kāravkalnsi linnamägi, hiiepaik Andumi tamm, Dzintari maja koos selle juures asuva linnusemudeliga, Dzintari maja seinamaalingud, Stende mõisa vana häärber, Stende kirik ja selle kabel, kiriku altar, orel ning kantsel, Stende mõisa vana häärber. Regionaalse kaitse all on Stende mõisa hoonetekompleks (sealhulgas häärber, tallid, vana loss, tõllakuur ja  park), Stende luteri kirik ja kabel, kiriku altar, orel, kantsel ja seinamaalingud, Stende mõisa muinaskalmed, Lejaslāči muinaskalmed, Vecčumalase muinaskalmed, Zaļkalni muinaskalmed, Dziļlejase muinaskalmed, Zviedri muinaskalmed ning Adamoviči koolimaja. Kohaliku kaitse all on  Lejaslāči keskaegne kalmistu ja Ķīļi muinaskalmed.

 Loodus 

Valda jäävad 5,7 ha suurune Mundigezers, 2,4 ha suurune Sirdsezers, 5,3 ha suurune Ābeļezers ja 5,3 ha suurune Čumalezers. Looduskaitse all on Kurzemnieki magus kirsipuu, Sproģi tamm, Tūjnieki tamm, Potase kuusk, Potase tammed, Dižstende-Bungi kalmistu kaseallee ja kümme nimetut põlispuud. Valla kirdeosa jääb Talsi küngastiku loodusparki.

Asustus

2011. aastal elas vallas 1722 lätlast, 25 venelast, 33 valgevenelast, 9 ukrainlast, 14 poolakat ja 7 leedulast.Ethnic composition of Latvia 2011 

Vallas on järgmised külad.

 Küla  Küla tüüp  Elanike arv  Ābeļi  mazciems  70 (2006) Aklaisciems  ciems  17 (2025) Andumi  ciems  40 (2025) Bēķciems  ciems  10 (2025) Birzmaļi  ciems  77 (2025) Bungciems  ciems  45 (2025) Dižstende  ciems  360 (2025) Gailīšciems  ciems  25 (2025) Kursakciems  mazciems  15 (2006) Lībagi  ciems  61 (2025) Linejciems  ciems  22 (2025) Mācītājmuiža  ciems  83 (2025) Mazstende  mazciems  25 (2006) Mundigciems  ciems  438 (2025) Purgalciems  ciems  65 (2025) Putniņciems  ciems  13 (2025) Smildzējciems  ciems  25 (2025) Sukturi  ciems  27 (2025) 

Ülejäänud valla elanikud elasid küladesse mitte kuuluvates taludes.

Viited

 Välislingid 

Kategooria:Läti vallad
Kategooria:Talsi piirkond